|  |  |
| --- | --- |
| Numri i lëndës: | 2018:037931 |
| Datë: | 24.09.2018 |
| Numri i dokumentit: | 00129471 |

**NË EMËR TË POPULLIT**

**GJYKATA THEMELORE PRIZREN DEPARTAMENTI I PËRGJITHSHËM DIVIZIONI PENAL** Sipas gjyqtarit Refki Piraj, me pjesëmarrjen e procesmbajtësit Halime Nixha në lëndën penale kundër të pandehurit L. M.nga fsh. M. dhe T. A. nga fsh. M.K. e S. për shkak te veprës penale posedim i pa autorizuar i nakrkotikeve, substanca psikotrope ose analoge nga neni 275/1 te Kodit Penal të Republikës së Kosovës Nr.04/L-082 (KPRK), duke vendosur sipas aktakuzës së Prokuroria Themelore Prizren - Departamenti i përgjithshëm nr. PP/II nr.355-8/17 , të datës 24.08.2017 në praninë e Prokurorit të Shtetit Beqe Shala të pandehurit L. M. dhe T. A., me datë 24.09.2018 përpiloi, këtë:

# A K T G J Y K I M

**I akuzauri:**

**T. A.**i loind. Me ....., ne fsh. M. ku edhe jeton, nga i ati R. e ema E, e lind. E., ka te kryer shkollën e mesme i pa martuar, punëtor, i gjendjes se dobetr ekonomike shqiptar shtetas i R. te Kosoves

**ESHTE FAJTOR**

Se me dt. 12.02.2017, rreth orës 14:20 min , ne fsh. Pousk Komuna e Prizrenit pas nje kontrolli rutinore te kryer nga zyrtaret policore ne automjetin e markës “Opel Astra” me tabela te regjistrimit ........, hasen duke poseduar pa autorizim substance te dyshuar per narkotike te llojit “Kanabis – Marihuane” dhe ate dy qese najloni me narkotik te cilat i kishin fshehur ne nje pako te cigareve “Einston” , me peshe 4.99 gram, me qrast e njëjta i sekuestrohet përkohësisht nga ana e policisë.

Këso dore ka kryer veprën penale posedimi i paautorizuar i narkotikeve, substancave psikotrope ose analoge nga neni 275par.1 -31 te KP .

Andaj gjykata ne kuptim te nenit 41, 49, 50 51 dhe 52 te KP te akuzuarve iu shqipton :

**DENIM ME KUSHT**

Me burg ne kohëzgjatje prej 6 (gjashte) muaj i cili dënim nuk do te ekzekutohet ne afatin prej 1 (nje) viti, nga dita e plotfuqishmërisë se këtij aktgjykimi, nëse i pandehuri nuk kryen vepër te re penale.

Obligohet i pandehuri qe ti paguajnë te gjitha shpenzimet e procedurës penale sa ato behën ne baze te llogarisë se gjykatës, ne emër te te paushallit gjyqësor te paguajnë secili shumen prej nga 20 euro, e te gjitha këto ne afat prej 15 ditësh nga dita e plotfuqishmërisë se këtij aktgjykimi nen kërcënim te ekzekutimit te dhunshëm.

Ne zbatim te ligjit mbi mbrojtjen e viktimave te krimit te akuzuarve iu caktohet secilit taksa ne lartësi prej 30 euro te cilën janë te obliguar ta paguajnë ne xhirollogarinë e kësaj gjykate. ne afat prej 15 ditesh nga dita e plotfuqishmërisë.

**I akuzuari**

**L. M.** i lindur me ....... ne fsh. M. ku edhe jeton nga i ati G. dhe e ema M, e lidn. B., ka te kryer shkollën e mesme, i pa martuar, punëtor, i gjendjes se dobët ekonomike shqiptar shtetas i R. te Kosoves

**Ne baze te nenit 364 te KPP-së**

**LIROHET NGA AKUZA**

Se me dt. 12.02.2017, rreth orës 14:20 min , ne fsh. Pousk Komuna e Prizrenit pas një kontrolli rutinor te kryer nga zyrtaret policore ne automjetin e markës “Opel Astra” me tabela te regjsitrimit ......., hasen duke psoeduar pa autorizim substance te dyshuar per narkotike te llojit “Kanabis – Marihuane” dhe ate dy qese najloni me narkotik te cilat i kishin fshehur ne nje pako te cigareve “Einston” , me peshe 4.99 gram, me qrast e njëjta i sekuestrohet përkohësisht nga ana e policisë.

Këso dore do te kishte kryer veprën penale posedimi i paautorizuar i narkotikeve, substancave psikotrope ose analoge nga neni 275par.1 -31 te KP .

Shpenzimet e procedurës bijne ne bare te mjeteve buxhetore.

# A r s y e t i m

Prokuroria themelore ne Prizren ka paraqitur aktakuzesn PP.nr.355/17 te dt.25.08.2017, kundër te akuzaurve V.S. L.M. T.A. dhe E. M . qe te gjithë nga fsh. M. K. e S.per shkak te veprës penale posedim i pa autorizuar i narkotikeve, substancave psikotrope ose analoge nga neni 275 par.1 lihdur me nenin 31 te KP.

Gjykata ka caktuar shqyrtimin fillestar ne këtë çeshtje penale me dt.16.08.2018, ne te cilën prezenton L. M. dhe T. A. nuk prezantojnë V. S. dhe E. M. për te cilet qëndronte konstatimi se te njejtit gjinden jashtë vendit.

Me dt. 14.09.2018 kesaj gjykate i arrine kërkesa e te akuzuarit L. M.qe kjo qeshtje penale te veqohet ndaj te akuzuarve te cilët per momentin gjinden jashtë vendit, dhe se ne interesin juridik te tij eshte qe te mbahet shqyrtimi gjyqësor ne këtë qeshtje penale.

Gjyqtari gjykues me dt. 24.09.2018, ne shqyrtim fillestar pas marrjes se mendimit edhe nga ana e prokurorit te shtetit me qellim te efikasitetit te punës lidhur me kete lende me aktvendim veçon kete qeshtje penale ndaj te akuzaurit V. S. dhe E. M. me qene se te njëjtit per momentin janë te pa arritshëm gjegjësisht gjenden jashtë vendit.

Me fillimin e shqyrtimit fillestar ftohen te akuzuarit qe te deklarohen lidhur me fajsine.

I akuzuari T. A. ne tërësi e pranon fajsine per veprën penale e cila i vehet ne bare.

Gjyqtari gjykues konstatoi se janë përmbushur kërkesat nga neni 248 i KPP-së, nga se i pandehuri ka kuptuar natyrën dhe pasojat e pranimit te fajit, pranimi është i vullnetshëm dhe i mbështetur ne faktet e çështjes qe përmban aktakuza, andaj me aktvendim pranoi pranimin e fajësisë.

Ndaj te akuzuarit L. M.procedura ka vazhduar me shqyrtimin e kësaj qeshtje me qene se i njëjti ne shqyrtim fillestar nuk e ka pranuar fajësinë.

Gjykata beri leximin e shkresve te lendes siq janë deklaratat e te akuzuarve te dhëna ne polici, shiqimi ne substancën narkotike e cila ditën kritike eshte gjetur ne veture,.

Prokurori i shtetit ne fjalën hyrëse dhe ne fjalën përfundimtare ka ngelur ne tërësi si ne aktakuze me konstatimin e se i akuzuari edhe pse nuk e ka pranuar fajsine i njëjti pa mëdyshje ne baze te provave qe gjinden ne shkresat e lendes u konstatua se është i fajshëm.

I akuzuari L. M. ne fjalën hyrëse si dhe ne fjalën përfundimtare deklaron se nuk eshte i fajshëm per faktin se këtu vet i akuzuari i cili e ka pranuar fajin pa mëdyshje ka deklaruar se ky fare nuk ka te beje me veprimet inkriminuese, dhe se kur nuk ka qene përdorues e as nuk eshte dhe se kur nuk ka qene ndonjëherë ne përgjegjësi para organeve te drejtësisë.

Kjo gjykatë gjeti se në veprimet e të akuzuarit T. A. - plotësohen të gjitha elementet qenësore te veprës penale të veprës penale posedim i pa autorizuar i narkotikeve, substancave psikotrope ose analoge nga neni 275 par.1 lidhur me nenin 31 të Kodit Penal të Republikës së Kosovës , prandaj dhe ia shqiptoi dënimin me kusht, duke qenë i bindur se me këtë lloj dënimi do te arrihet qëllimi i të njëjtit.

Me rastin e shqiptimit të dënimit kjo gjykate pati parasysh si rrethana lehtësuese per të akuzuarin , pranimin e fajësisë , premtimin se në të ardhmen nuk do te kryej me vepra penale, si dhe sjelljen korrekte para gjykatës, dhe se për herë të parë ka ra ndesh me ligjin.

Përkitazi me përgjegjësinë penale te akuzaurit L. M. pas analizimit te deklaratave te te akuzuarve si dhe deklaratës se te akuzuarit i cili e ka pranuar fajësinë dhe nisur nga këto fakte dhe prova te vërtetuara ne veprimet e te akuzuarit L. M. nuk përmbushen elementet e veprës penale per te cilën i njëjti akuzohet, pasiqe nuk ka prova bindëse relevante dhe se nuk eshte vërtetuar se ne ngjarjen kritike i akuzuari te ket kryer veprën penale.

Mbrojtjen e ketij te akuzuari gjykata e ka aprovuar ne tërësi duke lpatur ber baze faktin se këtu i akuzuari T. A. ne tërësi ka pranuar veprën e cila eshte objekt i kësaj vepre penale.

Gjykata ne mënyrë te veçante vlerësoi saktësinë e provave, arsyet ne te cilat eshte bazuar me rastin e zgjidhjes se kësaj qeshtje penalo juridike, e veçanërisht me rastin e vërtetimit te ekzistimit te veprës penale dhe përgjegjësisë penale te te akuzuarit.

Me rastin konkret nuk eshte verteutar me prova bindëse identiteti subjektiv i kryerësit te veprës penale.

Vendimi mbi shpenzimet e procedurës penale dhe paushallit gjyqësor është mare ne kuptim te nenit 450 dhe 452 të te KPPK-se.

Vendimi mbi udhëzimin ne kontest civil u mur ne kuptim te nenit 463 par.2 te KP.

Më sa u tha më lartë u vendos si ne shqiptim të këtij aktgjykimi .

**GJYKATA THEMELORE PRIZREN**

**DEPARTAMENTI I PËRGJITHSHËM , DIVIZIONI PENAL**

**2018:037931, 24.09.2018**

**G j y q t a r i**

**\_\_\_\_\_\_\_\_\_\_\_\_\_\_\_\_\_\_\_\_**

Refki Piraj

**KËSHILLË JURIDIKE:** Kundër këtij aktgjykimi është e lejuar ankesa në afat prej 15 (pesëmbëdhjetë) ditëve nga koha e pranimit të të njëjtit, Gjykatës së Apelit në Prishtinë, nëpërmjet kësaj Gjykate Themelore.